ئەرەیاۋناو ناوەنڎو یاۋنەری و چاپەمەنی هەپەگەی پی جۆرەنە:
'٢٠و حوزەیرانو ٢٠٢٣ جە مېڎانو وارۍ تەچۆی گەڤەری، جە بەینو گروپێوە جە هامڕایاما کە جە ئەرکو ۋېشانە بېنۍ و سوپاو تورکی ئەرەگیرینە جەنگ ئاما ئاراوە. سوپاو تورکی ئەرەگیری پۍ سەرو ئا مەنتیقەی کە هێزەکېما چنەش بېنۍ ئۆپراسیۆنش ئەنجامدا و سەعاڎ ٠٦:٠٠ هێزەکېما بە بەقوەتی ئۆپراسیۆنەکەو دوژمنیشا کەرڎ ئامانج. جە جەنگەنە ئەرەگیرۍ  سزادریا. سوپاو تورکی ئەرەگیری سەرەڕاو فرەیی ژمارەو سەروازەکاش نەتاۋاش جە زەمینۊ هجومکەرۊ سەرو هێزەکاما، تەرسا کە جەنگی دەسەویەخە و روووەڕوو چنی هێزەکاما کەرۊ و تائاستێوە کیشیاۋە. دماتەریچ ئا مېڎانەی هامڕاکېماش چنەبېنۍ بە فڕۆکەی جەنگی بۊمبۋاران کریا. جە ئاکامو بۊمبۋارانکەرڎەکەینە هامڕېما ئاڤاڕەش، رامان سنە و سەرخۆبوون ئامەڎ گەشمەرڎۍ بیۍ.
هامڕېکێما بە ئازایەتیۍ فرۊ تەرسیشا وستە دلۍ دڵو دوژمنیوە و گورزۍ قورسەشا ۋنە ئەشۍ. سەرەوەشی جە خانەواڎەو بەڕێزو هامڕایاما و گەلی ۋڵاڎپاڕێزو کورڎسانی کەرمۍ.
زانیاری جە بارەو شناسنامەو هامڕا گەشمەرڎەکاماوە پی جۊرەنە:
ناسنامۍ: ئاڤارەش پرسوس
نامۍ و دمانامۍ: ئەحمەد دەمیر
یاگۍ جە ئەڎابیەی: دیلۆک
نامۍ ئەڎۍ و نامۍ تاتەی: فاتمە - عەلی
وەختو یاگۍ گەشەرڎەبیەی: ٢٠و حوزەیرانو ٢٠٢٣/ گەڤەر
ناسنامۍ: سەرخۆبوون ئامەد
نامۍ و دمانامۍ: شێخموس ئاکیۆل
یاگۍ جە ئەڎابیەی: ئامەڎ
نامۍ ئەڎۍ و نامۍ تاتەی: حەلیمە- جەمیل
وەختو یاگۍ گەشەرڎەبیەی: ٢٠و حوزەیرانو ٢٠٢٣/ گەڤەر
ناسنامۍ: رامان سنە
نامۍ و دمانامۍ: محەمەڎ فوئاد نوسرەتی
یاگۍ جە ئەڎابیەی: سنە
نامۍ ئەڎۍ و نامۍ تاتەی: شەهلا- خوسرەو
وەختو یاگۍ گەشەرڎەبیەی: ٢٠و حوزەیرانو ٢٠٢٣/ گەڤەر
هـ . ش
